Alyson Hanniganová

Alyson Lee Hanniganová (* 24. marec 1974, Washington) je americká herečka. Svoju kariéru odštartovala v roku 1989 rolou v sitkome Free Spirit. O osem rokov neskôr jej priniesla popularitu rola v seriáli Buffy, premožiteľka upírov. Ďalej sa do povedomia divákov dostala úlohou flautistky Michelle v tetralógii Prci, prci, prcičky a ako Lily Aldrinová v komediálnom seriáli Ako som spoznal vašu mamu.

Detstvo 
Narodila sa 24. marca 1974 vo Washingtone v USA Albertovi Hanniganovi a Emilii, rodenej Posnerovej. Otec (írskeho pôvodu) pracoval ako vodič kamióna a matka (židovského pôvodu) bola realitnou maklérkou. Rodičia sa rozviedli, keď jej bol jeden rok, potom žila prevažne so svojou matkou v Atlante. V roku 1985 sa s matkou presťahovali do Los Angeles, kde navštevovala a roku 1992 úspešne dokončila North Hollywood High School.

Kariéra 
S hereckou kariérou začala už v štyroch rokoch a to účinkovaním v najrôznejších reklamách (napr. pre McDonald’s). Prvou väčšou hereckou príležitosťou bola pre ňu postava Jessie Millsovej vo filme Krásna mimozemšťanka (1988). Potom stvárnila niekoľko menších úloh v seriáloch Roseanne (epizóda „Like, a New Job“ z roku 1990; postava Jan) a Touched by an Angel (epizóda „Cassie's Choice“ z roku 1994; postava Cassie Peters).

Zlom v jej kariére nastal po získaní úlohy v seriáli Buffy, premožiteľka upírov, v ktorom v rokoch 19972003 hrala Willow Rosenbergovú, najlepšiu kamarátku Buffy Summersovej (v tejto úlohe sa predstavila aj v troch dieloch seriálu Angel). Vďaka úspechu Buffy dostala ďalšiu hereckú príležitosť. Išlo o postavu flautistky Michelle Flahertyovej vo filmovej sérii Prci, prci, prcičky. K jej ďalším filmom parí napr. Strašná haluz a Láska, svadba, manželstvo. Hosťovala tiež v seriáli Veronika Marsová a v rokoch 20052014 hrala v sitkome Ako som spoznal vašu mamu.

Osobný život 
Počas natáčania Buffy sa zoznámila s hercom Alexisom Denisofom, za ktorého sa 11. októbra 2003 vydala v kalifornskom letovisku Desert Hot Springs. Majú spolu dve dcéry Satyanu Mariu (* 2009) a Keevu Jane (* 2012).

Filmografia

Filmy 
 Impure Thoughts (1986) - Patty Stubbs
 Krásna mimozemšťanka (1988) - Jessie Mills
 Mŕtvy spolubývajúci (1998) - Lucy
 Prci, prci, prcičky (1999) - Michelle Flaherty
 Chlapci a dievčatá (2000) - Betty
 Prci, prci, prcičky 2: Pikantné pokušenie (2001) - Michelle Flaherty
 Beyond the City Limits (2001) - Lexi
 Prci, prci, prcičky 3: Svadba (2003) - Michelle Flaherty
 Farce of the Penguins (2006) - Hottie Penguin
 Strašná haluz (2006) - Julia Jones
 Láska, svadba, manželstvo (2011) - Courtney
 Prci, prci, prcičky: Stretávka (2012) - Michelle Levenstein

Televízia 
 Free Spirit (14 epizód, 1989-1990) - Jessie Harper
 Roseanne (1 epizóda, 1990) - Jan
 Ukradnuté dieťa (TV film, 1991) - Gina Twigg (13-16 rokov)
 Almost Home (2 epizódy, 1993) - Samantha
 Touched by an Angel (1 epizóda, 1994) - Cassie Peters
 Neznámy vedľa mňa (TV film, 1995) - Dana
 A Case for Life (TV film, 1996) - Iris
 Picket Fences (1 epizóda, 1996) - Peggy Patterson
 Nevhodné správanie (TV film, 1996) - Kelly
 Buffy, premožiteľka upírov (144 epizód, 1997-2003) - Willow Rosenberg
 Superhviezda Hayley (TV film, 1999) - Jenna Jakes
 100 Deeds for Eddie McDowd (2 epizódy, 1999-2000) - Gigi
 Dobrodružstvá Elizy v Afrike (1 epizóda, 2000) - Gerda
 Angel (3 epizódy, 2001-2003) - Willow Rosenberg
 Rugrats (2 epizódy, 2002-2003) - Young Starlet a Cynthia P.I.
 In the Game (TV film, 2004)
 Americana (TV film, 2004) - Andrea
 Tie roky sedemdesiate (2 epizódy, 2004) - Suzy Simpson
 King of the Hill (1 epizóda, 2004) - Stacey Gibson
 Veronika Marsová (4 epizódy, 2005-2006) - Trina Echolls
 Ako som spoznal vašu mamu (208 epizód, 2005-2014) - Lily Aldrin
 The Goode Family (1 epizóda, 2009) - Michelle
 Tit for Tat (1 epizóda, 2009) - Ally
 Simpsonovci (1 epizóda, 2011) - Melody Juniper
 Robot Chicken (1 epizóda, 2011) - Steelheart
 American Dad! (2 epizódy, 2011-2013) - Chelsea

Referencie

Iné projekty

Externé odkazy 
 
 

Divadelné herečky USA
Filmové herečky USA
Televízne herečky USA
Detskí herci
Divadelné herečky židovského pôvodu
Filmové herečky židovského pôvodu
Televízne herečky židovského pôvodu
Osobnosti USA írskeho pôvodu
Osobnosti USA židovského pôvodu
Osobnosti z Washingtonu D.C.